stanford-oval/wikipedia huggingface dataset:
Kristjan Asllani
Seurajoukkueura

Asllani siirtyi Empolin junioriakatemiaan vuonna 2012. Hän pelasi ensimmäisen ottelunsa seuran edustusjoukkueessa kauden 2020–2021 aikana Italian cupissa Napolia vastaan tammikuussa 2021, ja hän pelasi ensimmäistä kertaa Serie A:ssa seuraavalla kaudella syyskuussa 2021, kun vastassa oli Cagliari. Hän pelasi kauden aikana myös 22 muussa sarjaottelussa ja teki yhden maalin Inter Milanoa vastaan toukokuussa 2022.
Asllani siirtyi heinäkuussa 2022 Inter Milanoon vuoden lainasopimuksella kaudeksi 2022–2023. Hän teki elokuussa 2022 ensiesiintymisensä valmentaja Simone Inzaghin alaisuudessa Serie A:n ottelussa Speziaa vastaan, ja Mestarien liigassa hän debytoi syyskuussa 2022 tšekkiläistä Viktoria Plzeňiä vastaan. Inter Milano voitti kaudella Italian cupin ja supercupin. Asllani pelasi kaudella 2022–2023 Serie A:ssa 20 ottelua. Hän pelasi myös Mestarien liigassa viidessä ottelussa. Italian cupissa hän pelasi kolmessa ottelussa.
Asllani siirtyi Inter Milanoon lopullisesti kesällä 2023. Hän teki kaudella 2023–2024 ensimmäisen maalinsa Inter Milanossa, sarjaottelussa Genoaa vastaan maaliskuussa 2024. Hän myös pelasi AC Milania vastaan ottelussa, joka varmisti Inter Milanolle Italian mestaruuden eli scudetton. Asllani pelasi kaudella 2023–2024 yhteensä 23 ottelua Serie A:ssa, kuusi ottelua Mestarien liigassa ja yhden ottelun Italian cupissa.
Marraskuussa 2022 Asllani pidensi sopimustaan kesään 2028 asti. Lokakuun 2024 puoleenväliin mennessä Asllani on pelannut Serie A:n kaudella 2024–2025 viisi ottelua. Mestarien liigassa hän on pelannut yhden alkusarjaottelun, serbialaista Belgradin Punaista tähteä vastaan.
Maajoukkueura

Asllani pelasi nuorempana monissa Albanian nuorten maajoukkueissa. Hän edusti maata Unkarissa ja Sloveniassa järjestettyjen alle 21-vuotiaiden EM-kisojen 2021 karsinnoissa. Tämän lisäksi hän on pelannut Albanian alle 16- ja 18-vuotiaiden joukkueissa ystävyysotteluita.
Asllani pelasi Albanian A-maajoukkueessa ensimmäisen kerran maaliskuussa 2022 ystävyysotteluissa Espanjaa ja Georgiaa vastaan. Maalis-marraskuussa 2023 hän pelasi kaikissa Albanian EM 2024-karsintaotteluissa ja onnistui maalinteossa Färsaaria vastaan. Albania selviytyi lopputurnaukseen, jossa Asllani pelasi kaikissa lohko-otteluissa Kroatiaa, Espanjaa ja Italiaa vastaan täydet minuutit. Albania oli lohkossaan viimeinen.
Saavutukset

Päivitetty 18. lokakuuta 2024.
Italian cupin voittaja 2022–2023
Italian supercupin voittaja kaudella 2022–2023
Serie A:n mestari kaudella 2023–2024
Jalkapallon maailmanmestaruuskilpailut 1990

Vuoden 1990 jalkapallon maailmanmestaruuskilpailut järjestettiin Italiassa. Turnauksen voitti Saksan liittotasavalta, joka kukisti loppuottelussa Argentiinan maalein 1–0.
Finaalin moni katsoi kuvastaneen kisoja kokonaisuudessaan: turnauksessa tehtiin vain 115 maalia 52 ottelussa (keskimäärin 2,21 per ottelu), mikä oli kaikkien aikojen alhaisin lukema. Punaisia kortteja jaettiin peräti 16 kappaletta ja varoituksia 164 kappaletta, mitkä olivat ennätysmääriä. Kisojen pelillinen anti jäi kokonaisuutena odotettua heikommaksi. Esimerkiksi Argentiina oli sinnitellyt loppuotteluun asti heikohkoksi arvioidulla pelillä muun muassa kahden rangaistuspotkukilpailun kautta, ja loppuottelussakin Saksan tekemä ainoa maali syntyi rangaistuspotkusta.Puolustusvoittoisuuden ja vähämaalisuuden katsottiin näivettävän jopa koko lajia, mikä ajoi Kansainvälisen jalkapalloliiton sääntötarkistuksiin. Muun muassa hyökkäävän joukkueen pelaajien koskemattomuuteen tultaisiin kiinnittämään jatkossa enemmän huomiota.
Italia oli eräs turnauksen suosikeista. Välierissä Italia kuitenkin putosi finaalista juuri Argentiinalle rangaistuspotkukilpailussa. Azeglio Vicinin valmentama isäntäjoukkue otti lopulta pronssiset mitalit voittamalla Englannin.
Turnauksen ilopilleri oli Kamerunin joukkue, joka kokeneen kapteeninsa Roger Millan johdolla eteni puolivälieriin, joissa kuitenkin hävisi Englannille jatkoajalla. Turnauksen yllättäjäjoukkeisiin kuului myös MM-debytantti Costa Rica, joka selvisi alkulohkovaiheesta jatkoon. Ensimmäisissä MM-kisoissaan pelasivat myös Irlanti sekä Yhdistyneet arabiemiirikunnat.
Ennakko-odotuksiin nähden pettymyksiin lukeutuivat Skotlanti, Neuvostoliitto sekä Ruotsi, jotka jäivät alkulohkoihinsa. Myös vuoden 1988 Euroopan mestari Alankomaat pelasi heikosti eikä menestynyt odotusten mukaisesti.
Turnauksen parhaaksi pelaajaksi valittiin Italian hyökkääjä Salvatore Schillaci. Muita näkyviä pelaajia olivat muun muassa maailman vuoden 1990 pelaajaksi valittu Saksan Lothar Matthäus, Andreas Brehme ja Jürgen Klinsmann, Kamerunin Roger Milla, Englannin Paul Gascoigne ja Gary Lineker, Jugoslavian Drajan Stojkovic sekä Tšekkoslovakian Tomas Skuhravy. Edellisten kisojen paras pelaaja, Argentiinan Diego Maradona ei Italiassa tehnyt yhtään maalia, mutta kunnostautui joukkueensa johtohahmona ja pelintekijänä.
Turnauksen kulku > Alkulohkot

Maailmanmestaruuskilpailut alkoivat yllätyksellä, kun turnauksen avausottelussa Milanossa Kamerun voitti Diego Maradonan tähdittämän hallitsevan maailmanmestari Argentiinan François Omam-Biyikin maalilla 1–0.
Samassa alkulohkossa pelannut Romania varmisti käytännössä jatkopaikkansa 2–0 voitolla Neuvostoliitosta. Seuraavassa ottelussaan Argentiina ryhdistäytyi hieman ja voitti Neuvostoliiton 2-0  Pedro Troglion ja Jorge Burruchagan maaleilla, tosin ottelussa tapahtui Argentiinan hyväksi kaksi tuomarivirhettä. Kun Kamerun lisäksi voitti Romanian Roger Millan kahdella maalilla 2-1, afrikkalaisjoukkue voitti samalla sensaatiomaisesti alkulohkonsa. Romania oli lohkokakkonen, ja Argentiina selvisi vasta lohkonsa kolmantena jatkoon.
Isäntämaa Italia oli yksi MM-kisojen suosikeista, ja nimekäs joukkue vastasikin odotuksiin. Italia voitti kaikki alkusarjan ottelunsa, ja lohkovoitto varmistui Tšekkoslovakiaa vastaan Salvatore Schillacin ja Roberto Baggion maaleilla. Ennen kisoja vielä suurelle yleisölle tuntematon Schillaci oli tehnyt voittomaalin myös avausottelussa Itävaltaa vastaan. Tšekkoslovakia eteni myös jatkoon A-lohkon toisena voitettuaan Itävallan ja Yhdysvallat.
Brasilia eteni Italian tavoin omasta alkulohkostaan jatkoon puhtaalla pelillä, tosin se voitti jokaisen ottelunsa vain niukasti maalin erolla. Costa Rica selvisi neljännesvälieriin voitettuaan yllättäen Skotlannin 1–0. Pahasti joutui pettymään Ruotsi, joka hävisi kaikki kolme alkulohko-otteluaan maalein 1–2.
Saksan liittotasavalta oli vakuuttava alusta lähtien. Alkulohko D:ssä Saksa kaatoi avausottelussaan Jugoslavian 4–1, seuraavaksi Yhdistyneet arabiemiirikunnat 5–1 ja voitti alkulohkonsa maalierolla 10–3. Jugoslaviaa pidettiin turnauksen "mustana hevosena" ja joukkue oli alkulohkonsa toiseksi paras. D-lohkosta eteni kolmantena joukkueena neljännesvälieriin myös Kolumbia venyessään viime hetkellä 1–1 tasapeliin Saksaa vastaan.
Lohko E:ssä niin ennakkosuosikkeihin lukeutuvan Espanjan kuin minkään muunkaan joukkueen otteet eivät jatkopelejä ajatellen vakuuttaneet. Pudotuspeleihin selvisivät lopulta Espanjan lisäksi Belgia ja Uruguay.
F-lohko oli eräs turnauksen heikkotasoisimmista; siinä tehtiin yhteensä vain seitsemän maalia. Ensimmäisessä, melko heikkotasoisessa ottelussaan Englanti ja Irlanti pelasivat 1–1 tasapelin. Alankomaat joutui tyytymään myös tasapeliin Egyptiä vastaan. Englanti paransi peliään lopulta sen verran, että selviytyi lohkovoittajaksi. Tiukkaan puolustukseen pelinsä perustanut Irlanti taisteli myös tiensä neljännesvälieriin. Alankomaat oli eräs MM-kisojen suurimpia pettymyksiä. Vuoden 1988 Euroopan mestari ei voittanut turnauksessa otteluakaan ja selvisi alkulohkostaan vasta kolmannella sijalla jatkoon.
Turnauksen kulku > Neljännesvälierät

Ottelukaavio toi neljännesvälierissä vastakkain alkulohkonsa voittaneen Saksan liittotasavallan ja F-lohkon kolmannen Alankomaat. Näiden maiden kohtaaminen pudotuspelien ensimmäisellä kierroksella oli eräs kisojen harvoja todella tasokkaita otteluita. Ottelu pelattiin Milanon San Sirolla, joka oli molempien maiden suurimpien tähtien kotiareena: Alankomaiden Ruud Gullit, Marco van Basten ja Frank Rijkaard edustivat AC Milania, Saksan Lothar Matthäus, Jürgen Klismann ja Andreas Brehme puolestaan Internazionalea. Ottelun 24. minuutilla Frank Rijkaard nahisteli Saksan Rudi Völlerin kanssa, minkä seurauksena molemmat ajettiin kentältä ulos. Ottelussa nähtiin kuitenkin hyvätasoista peliä. Alankomailla oli hyviä tilanteita ensimmäisellä puoliajalla, mutta Saksa paransi peliään loppua kohden ja oli lopulta parempi Jürgen Klinsmannin ja Andreas Brehmen maaleilla. Maalit syntyivät toisella puoliajalla. Ronald Koeman kavensi rangaistuspotkusta aivan lopussa, mutta se ei enää Alankomaille riittänyt: Saksan voittolukemat olivat 2–1.
Italia jatkoi puhtaalla pelillä myös neljännesvälierässään Uruguayta vastaan: kisojen isäntämaa voitti Salvatore Schillacin ja Aldo Serenan toisella puoliajalla tekemillä maaleilla 2–0.
Brasilia joutui jälleen pettymään, vaikka hallitsi neljännesvälieräotteluaan Argentiinaa vastaan lähes täysin. Hyvistä tilanteista ja selkeästä hallinassa huolimatta Brasilia ei onnistunut maalinteossa, ja Argentiina iski, kun Diego Maradona syötti 80.minuutilla Claudio Caniggian tekemään 1-0 voittoon riittäneen maalin.
Espanja kärsi Brasilian tavoin tehottomuudesta, ja hävisi neljännesvälieränsä Jugoslavialle 1–2. Tšekkoslovakia kaatoi pudotuspeleissä Costa Rican vaivatta 4–1, ja Tomas Skuhravy teki ottelussa hattutempun. Irlanti voitti maalittomana päättyneen ottelun jälkeen Romanian rangaistuspotkukilpailussa.
Kamerun eteni jatkoon Kolumbiaa vastaan Roger Millan kahden jatkoajalla tekemän maalin turvin. Jälkimmäinen maali syntyi Kolumbian maalivahti Rene Higuitan riskialttiin pelaamisen seurauksena. Englanti voitti Belgian 1–0. Maalin puski jatkoajan viimeisellä minuutilla David Platt Paul Gascoignen keskittämästä vapaapotkusta.
Turnauksen kulku > Puolivälierät

Puolivälieräottelut jäivät varsin vähämaaliseksi, ja tällä pelikierroksella koko kisoja leimannut puolustusvoittoisuus korostui entisestään. Omista puolivälieristään mitalipeleihin etenivät odotetusti Saksan liittotasavalta sekä Italia.
Saksa voitti Tšekkoslovakian 1–0, kun Lothar Matthäus viimeisteli rangaistupotkusta voittomaalin jo ensimmäisellä puoliajalla. Italia oli samoin lukemin Irlantia parempi, ainoan maalin teki ottelun 38. minuutilla Schillaci.
Argentiinan ja Jugoslavian välinen ottelu oli tapahtumaköyhä. Jugoslavian Refik Sabanadzovic sai punaisen kortin jo ensimmäisellä puoliajalla, mikä heikensi joukkueen hyökkäystehoa. Myöskään Argentiina ei maalipaikoilla juhlinut, joten ottelu oli jatkoajankin jälkeen lukemissa 0–0. Rangaistuspotkukilpailussa kolme Argentiinan pelaajaa onnistui Jugoslavian kahta vastaan: maalivahti Sergia Goycochea torjui Jugoslavian viimeisen laukojan Faruk Hadzibegic yrityksen, mikä toi Argentiinalle jatkopaikan.
Kamerun oli lähellä yllätystä ja johti vielä kymmenen minuuttia ennen loppua 2-1 Englantia vastaan. Gary Lineker kuitenkin tasoitti rangaistuspotkusta ottelun 83. minuutilla. Jatkoajalla Englanti sai otteen pelistä, ja Lineker viimeisteli pilkulta Englannin voittolukemiksi 3–2.
Turnauksen kulku > Välierät

Italia oli edennyt välieriin asti päästämättä maaliakaan, ja kisojen isäntämaa oli ennakkosuosikki myös Napolin välierässä Argentiina vastaan. Välieräotteluun tuli ylimääräistä jännitettä, koska Italia pelasi turnauksen aikana ensimmäistä kertaa muualla kuin Rooman olympiastadionilla ja kohtasi Diego Maradonan. Maradonan edustama Napoli oli voittanut aiemmin samana vuonna Italian mestaruuden. Maradona antoi ennen ottelua ristiriitaisia lausuntoja, jossa hän arvosteli Napolin seurajoukkueen saamaa kohtelua kotimaassaan ja toivoi paikallisen yleisön tukea maajoukkueelleen.
Kotiyleisön vahvasti tukema Italia siirtyi 17. minuutilla Salvatore Schillacin maalilla johtoon ja näytti ottavan ottelun hallintaansa. Argentiina pääsi kuitenkin peliin mukaan, kun Claudio Caniggia tasoitti  67. minuutilla ja ottelu eteni jatkoajan jälkeen rangaistuspotkukilpailuun. Siinä kaikki neljä Argentiinan pelaajaa mukaan lukien Maradona onnistuivat. Argentiinan maalivahti Sergio Goycochea torjui Italian kahden viimeisen laukojan, Roberto Donadonin ja Aldo Serenan, vedot, joten Argentiina eteni loppuotteluun maalein 4–3.
Saksan ja Englannin välierä oli hyvin tasainen ottelu. Brehme vei kovalla vapaapotkulla Saksan johtoon 60. minuutilla, mutta Lineker tasoitti 10 minuuttia ennen loppua. Molemmilla joukkueilla oli vielä erinomaisia maalintekotilanteita, mutta peli oli jatkoajan päätyttyä edelleen 1–1. Rangaistuspotkukilpailussa kaikki saksalaiset (Brehme, Matthäus, Riedle ja Olaf Thon) onnistuivat laukauksissaan. Saksa eteni finaaliin, kun maalivahti Bodo Illgner torjui neljännen vetäjän Englannin Stuart Pearcen laukauksen ja viimeisenä vuorossa ollut Chris Waddle ampui yli.
Pronssiottelu Italian ja Englannin välillä pelattiin Barissa, ja se oli useista muista turnauksen pudotuspeleistä poiketen hyvätasoinen ja siisti. Italia voitti pronssiottelun 2-1 ja sijoittui siten MM-kilpailuissa kolmanneksi. Schillaci varmisti turnauksen maalikuninkuuden tehtyään voittomaalin 85. minuutilla rangaistuspotkusta.
Turnauksen kulku > Loppuottelu

Vuoden 1990 MM-finaalia ei ole yleisesti pidetty arvokkaana päätöksenä turnaukselle. Ottelussa tehtiin vain yksi ainoa maali, vaikka Saksan liittotasavalta hallitsi kenttätapahtumia mielin määrin Argentiinan tyytyessä vain puolustamaan. Kaksi argentiinalaista ajettiin ottelussa kentältä, ja peliä leimasivat kyynisyys ja väkivaltaiset otteet. Ratkaisu nähtiin ottelun 85. minuutilla, kun Andreas Brehme laukaisi rangaistuspotkusta Saksalle 1–0 voittomaalin.
Stadionit

| Rooma | Milano | Napoli | Torino |
| --- | --- | --- | --- |
| Stadio Olimpico | San Siro | Stadio San Paolo | Stadio delle Alpi |
| Kapasiteetti: 84,800 | Kapasiteetti: 83,407 | Kapasiteetti: 83,311 | Kapasiteetti: 71,362 |

| Bari |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Verona |
| Stadio San Nicola |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Stadio Marcantonio Bentegodi |
| Kapasiteetti: 58,270 |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Kapasiteetti: 43,216 |
|  |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |  |
| Firenze |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Cagliari |
| Stadio Artemio Franchi |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Stadio Sant'Elia |
| Kapasiteetti: 49,000 |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) | Kapasiteetti: 44,200 |
|  |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |   Rooma Milano Napoli Torino Bari Verona Firenze Cagliari Bologna Udine Palermo GenovaJalkapallon maailmanmestaruuskilpailut 1990 (Italia) |  |
| Bologna | Udine | Palermo | Genova |
| Stadio Renato Dall'Ara | Stadio Friuli | Stadio La Favorita | Stadio Luigi Ferraris |
| Kapasiteetti: 41,200 | Kapasiteetti: 42,311 | Kapasiteetti: 40,632 | Kapasiteetti: 44,800 |
Parhaat maalintekijät

6 maalia
Salvatore Schillaci
5 maalia
Tomas Skuhravy
4 maalia
Roger Milla
Gary Lineker
Lothar Matthäus
Míchel
3 maalia
David Platt
Andreas Brehme
Jürgen Klinsmann
Rudi Völler
Lähde:
Turnauksen virallinen juliste.
Atte Palomäki

Atte Palomäki (s. 1965, Helsinki) lähde? on suomalainen viestintävaikuttaja. Hän on työskennellyt toimittajana mm. Kauppalehdessä, Ilta-Sanomissa, Suomen Tietotoimistossa ja Etelä-Suomen Sanomissa, sekä uutisankkurina Talousuutisissa, MTV:n uutisissa ja Huomenta Suomi -ohjelmassa. Myöhemmin on on toiminut hallituksen jäsenenä Talentumissa, sekä viestintäjohtajana Nordeassa ja Wärtsilässä. Wärtsilässä hän vastasi konsernin johtoryhmän jäsenenä myös brändistä, markkinoinnista ja sijoittajasuhteista. Palomäen kaudella 2008-2023 Wärtsilä uudisti strategiansa ja brändinsä perinteisestä teollisesta palveluyrityksestä datavetoiseksi cleantechin edistäjäksi, jossa yritysvastuu ja ympäristötehokkuus ovat toiminnan keskiössä.
Palomäki on vaikuttanut viestintäalan kehitykseen toimimalla useita vuosia mm. pohjoismaiden edustajana European Association of Communication Directors -järjestön hallituksessa sekä European Excellence Awards -palkintoraadissa. Hän on myös edistänyt Suomen maakuvaa pääministerin nimittämässä Finland Promotion Boardissa. Hänet on useana vuonna äänestetty Suomen parhaaksi viestintäjohtajaksi.  Ennen siirtymistään mediasta yritysviestintään vuonna 2005 Palomäki oli valittu Taloustoimittajat ry:n puheenjohtajaksi.
Nykyään Palomäki toimii yritysjohdon neuvonantajana, sijoittajana ja mentorina. Hän toimii hallituksen jäsenenä Viestinnän ammattilaisten etujärjestö Procomissa, Suomen Mentoreissa, Riikka Herlinin Säätiössä sekä vastuullisuusraportointia kehittävässä esgResilience Oy:ssä. Palomäki on myös Viestinnän Eettisen Neuvottelukunnan varapuheenjohtaja.
Palkinnot ja kunnianosoitukset

Suomen Leijonan ritarikunnan 1. luokan ritarimerkki (2018)
Zernez

| Zernez |
| --- | --- |
 Zernezin kylä sijaitsee Engadinin laaksossa.
 lippu:  vaakuna

 Zernez
 Koordinaatit: 46°42′N, 10°5′E 
Valtio:   Sveitsi
Kantoni:  Graubünden
Hallintoalue (Region):  Engiadina Bassa/Val Müstairin alue
Pinta-ala:  
 – Kokonaispinta-ala:  344,02 km²
Korkeus:  1 360–3 410 m
Väkiluku (31.12.2016)  (vakinaiset asukkaat):  1 540
 – Väestötiheys:  4 as./km²
 
 www.zernez.ch 
Infobox OKVirheellinen NIMI-arvo: 
Zernez on kunta Sveitsissä Graubündenin kantonissa. Siellä oli vuoden 2016 lopulla 1 540 vakinaista asukasta. Zernez kuuluu Engiadina Bassa/Val Müstairin hallintoalueeseen.
Nykyinen Zernezin kunta aloitti vuoden 2015 alussa, jolloin vanha Zernezin kunta sekä Suschin ja Lavinin kunnat yhdistettiin uudeksi Zerneziksi.
Sijainti

Zernez sijaitsee Engadinin laaksossa ja rinteillä. Laakson pohjoispuolella kohoavat Albulan Alpit ja eteläpuolella Livignon Alpit.
Zernezin kylä sijaitsee noin 1 500 metrin korkeudessa. Kunnan korkein vuori on Piz Linard (3 410 m mpy.).
Liikenne

Engadinin laaksossa kulkeva Rhätische Bahnin rautatie ja valtatie 27 (saks. Hauptstrasse) Sagliainsista Samedaniin kulkevat Zernezin kautta. Lisäksi Suschista kulkee tie Flüelasolan yli Davosiin.
Aiheesta muualla

Grimm, Paul Eugen: Zernez (Sveitsin historiallisen tietosanakirjan artikkeli) Historisches Lexikon der Schweiz (HLS).  14.12.2016. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Zernez Wikimedia Commonsissa
Nicolò Melli

| Nicolò Melli |
| --- | --- |
 Melli vuonna 2024.
Henkilötiedot
Koko nimi:  Nicolò Melli
Syntynyt: 26. tammikuuta 1991 (ikä 33) Reggio nell’Emilia, Italia
Kansalaisuus:   Italia
Koripalloilija
Pelipaikka:  Iso laitahyökkääjä / Sentteri
Pituus:  206 cm
Paino:  107 kg
NBA-varaus:  ei varattu 2013
Pelaajaura
Seurajoukkueet
2007–2010 2010–2015 2011 2015–2017 2017–2019 2019–2021 2021 2021–:  Pallacanestro Reggiana Olimpia Milano → Victoria Libertas Pesaro Brose Bamberg Fenerbahçe New Orleans Pelicans Dallas Mavericks Olimpia Milano
Maajoukkueet
2011–:   Italia
Ottelut (pisteet):  85 (477)
Aiheesta muualla
FIBA
Nicolò Melli (s. 26. tammikuuta 1991 Reggio nell’Emilia) on italialainen koripalloilija. Isona laitahyökkääjänä tai sentterinä pelaava Melli on voittanut urallaan muun muassa Italian, Turkin ja Saksan mestaruudet sekä Turkin ja Saksan cup-mestaruudet. Hän on pelannut urallaan myös NBA:ssa. Melli on edustanut Italian miesten maajoukkuetta muun muassa yksissä kesäolympialaisissa ja kolmissa EM-kilpailuissa.
Pelaajaura

Melli aloitti ammattilaisuransa kotimaassaan ja on pelannut lisäksi Saksassa, Turkissa ja NBA:ssa. Vuonna 2014 hän voitti Olimpia Milanossa Italian mestaruuden. Brose Bambergissa Melli voitti Saksan mestaruuden vuosina 2016 ja 2017 sekä Saksan cup-mestaruuden vuonna 2017. Fenerbahçessa hänen palkintokaappiinsa lisättiin Turkin mestaruus vuonna 2018 ja Turkin cup-mestaruus vuonna 2019. Vuosina 2019–2021 Melli pelasi NBA:ssa New Orleans Pelicansissa ja Dallas Mavericksissa.
Italian miesten maajoukkueessa Melli debytoi vuonna 2011. Hän on kuulunut Italian kokoonpanoon muun muassa Tokion kesäolympialaisissa 2020 ja vuosien 2013, 2015 ja 2017 EM-kilpailuissa. Vuonna 2011 hän saavutti alle 20-vuotiaiden EM-hopeaa.
Yksityiselämä

Mellin äiti, yhdysvaltalainen Julie Vollertsen, saavutti lentopallossa olympiahopeaa Los Angelesissa 1984.
Aiheesta muualla

Kuvia tai muita tiedostoja aiheesta Nicolò Melli Wikimedia Commonsissa
Nicolo Melli Basketball Player Profile eurobasket.com (englanniksi)
Fedora Linuxin julkaisuhistoria

Tämä on luettelo Fedora Linuxin julkaisuhistoriasta.
Fedora Project antoi aiemmin koodinimet eri versioille. Käytännöstä luovuttiin version 20 jälkeen.
Fedora Linux 42

Hakemistopolkujen (/usr/bin ja /usr/sbin) yhdistäminen ja vanhan polun poistaminen, jonka jälkeen asennukset tehdään samaan hakemistoon.
Fedora Linux 41

GnuTLS-kiihdytys Kernel TLS (KTLS) -tuella. OSTree-tuen toinen vaihe. DNF/RPM copy-on-write -tuki.
Redis korvataan Valkey-ohjelmalla johtuen Redisin lisenssin muutoksesta. Python 2 versio poistuu. Toistettava käännös on mahdollista useimmille paketeille.
Fedora Linux 40

Julkaisuversio 40 on julkaistu huhtikuussa 2024. Versiossa on mukana KDE:n Plasma 6 -versio, iotop-ohjelman korvaa iotop-c. Delta-RPM -paketit jäävät pois koska ne kattavat vain osan ja vikatilanteessa ne haaskaavat kaistaa kun täydet versiot on kuitenkin ladattava. Delta-paketit myös vaativat paljon metadataa, jota kaikki käyttäjät joutuvat lataamaan. Ohjelmien kääntämiseen käytetään uudempaa C-kielen standardia ja C99-versiossa poistettujen vanhentuneiden ominaisuuksien tuki päättyy.
Mukana on ROCm 6 grafiikkaprosessorien käyttöön.
Fedora Linux 39

Julkaisuversiossa 39 on Gnome-versio 45. Fedora Cloud AWS-ympäristöön käyttää oletuksena edullisempaa gp3-tallennustilaa. Muita muutoksia ovat muun muassa GCC 13.2, glibc 2.38, binutils 2.40.
Versiossa 39 on mukana tuki InputLeapille, joka mahdollistaa näppäimistön ja hiiren käytön toisissa tietokoneissa kuin ne olisivat suoraan kytkettyinä.